הגר להב

הגר להב (נולדה ב-5 במאי 1966) היא מרצה בכירה וחוקרת במחלקה לתקשורת במכללת ספיר, המתמחה במחקרי עיתונות, מחקר פמיניסטי של המדיה וסוציולוגיה של האמונה, ולשעבר סגן ראש מערכת החדשות של העיתון "הארץ". להב נולדה בקיבוץ חורשים, בת ליונת להב ודורון רוזנטל. היא עברה בגיל הנעורים לכפר סבא וחיה בתל אביב מאז 1985. ב-1997 נישאה ליוסי קסוטו. אם לאוראי (נולד ב-1998) ועומר (נולד ב-1999). את התואר הראשון שלה עשתה להב באוניברסיטת תל אביב בחוג למדע המדינה, והשלימה אותו בהצטיינות ב-1989. במהלך התואר שימשה כעוזרת מחקר של פרופ' אבי בן צבי והחלה לעבוד בדסק החדשות של העיתון "הארץ". להב עבדה בעיתון במגוון של תפקידי עריכה וכתיבה, והייתה בין היתר רכזת כתבים, ראש דסק החדשות, כתבת לענייני משרד ראש הממשלה (בנימין נתניהו בקדנציה הראשונה). תפקידה האחרון בעיתון היה סגן ראש מחלקת החדשות של העיתון, ממנו פרשה בשנת 2000. בשנת 1999 החלה להב לימודי תואר שני בתוכנית לתקשורת פוליטית, בחוג למדע המדינה באוניברסיטת תל אביב, אותם סיימה בהצטיינות יתרה בשנת 2002. התיזה שלה, "סדר יום תקשורתי ותרבות דומיננטית: המקרה הישראלי", שנכתבה בהנחייתו של פרופ' גד ברזילי, עסקה בסדר היום של כותרות העיתונים הישראליים המרכזיים במשך 30 שנה. בשנת 2003 זכתה להב בפרס דן דוד לחוקרים צעירים על עבודת התיזה. בין השנים 2006-2003 למדה להב לתואר שלישי בחוג לתקשורת באוניברסיטת תל אביב, בהנחייתה של פרופ' דפנה למיש. הדוקטורט שלה, "שקופות: פטריארכיה ועריכה בטקסט העיתונאי", עסק באופן שבו העיתונים ידיעות אחרונות, מעריב והארץ סיקרו פרשת אונס קבוצתי בתיכון ברמת השרון ב-1999. המחקר חשף את האופן שבו כל העיתונים, למרות ההבדלים ביניהם, מסגרו את הפרשה באופן פטריארכלי. החל משנת 2007, להב היא חברת הסגל הבכיר במחלקה לתקשורת במכללה האקדמית ספיר. להב נחשבת לחלוצה במחקר פמיניסטי של ייצוג תקיפות מיניות בעיתונות. בעברית התפרסמו שני מאמרים שלה על הנושא - "'מקרה מזעזע': סיקור תקשורתי של תקיפות מיניות בישראל" (2008), ו"'הנאשמת', 'הסיוט' ו'התות המכני'" (2009). שני המאמרים הפכו לאבני יסוד[דרוש מקור] בחקר הסיקור התקשורתי של תקיפות מיניות בישראל, ונלמדים בקורסים רבים באקדמיה. בנוסף לכך פרסמה להב מאמרים העוסקים בסוציולוגיה של העיתונות בכתבי עת אקדמיים בינלאומיים רבים. חלק ניכר מעבודתה זו נעשתה בשיתוף פרופ' צבי רייך מאוניברסיטת באר שבע. במקביל לחקר העיתונות, מאז 2005 עוסקת להב גם בסוציולוגיה של האמונה, תחום מחקר המתמקד באופנים ובמשמעויות של אמונות, במרחבים חילוניים ודתיים כאחד. במסגרת זו מתמקדת להב בחקר חילונים-מאמינים יהודים בישראל. להב טוענת כי כ-25% מהאוכלוסייה היהודית בישראל מגדירה את עצמה כחילונית, אך גם מאמינה באלוהים, והיא בוחנת את הזהות, מערך האמונות, הפרקטיקות והחוויות של חברי קבוצה זו. היא פרסמה מאמרים רבים בכתבי עת בינלאומיים על התופעה, ואף הפעילה לתקופה מסוימת בלוג בשם "אלוהים בלי כיפה", שעוסק גם בתופעה. במכללת ספיר מלמדת להב קורסים תאורטיים על תקשורת, עיתונות, אמונה במרחבים חילוניים ואמונה ותקשורת. מדיה וקבצים בנושא הגר להב בוויקישיתוף אתר האינטרנט הרשמי של הגר להב הגר להב, ברשת החברתית פייסבוק הגר להב, ברשת החברתית LinkedIn הגר להב (1966-), דף שער בספרייה הלאומית הגר להב (אורכב 11.12.2015 בארכיון Wayback Machine), באתר מכללת ספיר הגר להב, "מקרה מזעזע": סיקור תקשורתי של תקיפות מיניות בישראל, מכון חיים הרצוג לתקשורת חברה ופוליטיקה, אוניברסיטת תל אביב; סדרת אגרתא, חוברת מס' 10, מאי 2008. אורן פרסיקו, תוכנית ההתכנסות, באתר העין השביעית, 7 באוקטובר 2014 אפרת קרסנר‏, הכירו: החילוניות שאוהבות את אלוהים, באתר וואלה, 25 ביוני 2015 כך הרדימה התקשורת את המחאה – חלק 1, הטלוויזיה החברתית, 4 בדצמבר 2012 הגר להב -דף מרצה באתר של מכללת ספיר ‏2003: להב-קסוטו הגר, באתר פרס דן דוד על עבודת הדוקטורט של הגר להב, "שקופות — פטריארכיה ועריכה בטקסט עיתונאי: מקרה מבחן של סיקור אונס בעיתונות הישראלית", קשר 35, חורף 2007, עמ' 166 הגר להב, "הנאשמת", "הסיוט" ו"התות המכני": מקרה מבחן של סיקור אונס בעיתונות הישראלית, כתב עת "מגמות", כרך מו, גיליון 1–2, פברואר 2009 אפרת קרסנר‏, הכירו: החילוניות שאוהבות את אלוהים, באתר וואלה, 25 ביוני 2015